| Medaljeoversikt |
| --- |
| Konkurrerte for NorgeNorge Norge |
|  i langrenn: |
| Langrenn Ski Classics |
| Bronse | 2017/18 | Sammenlagt |
| Sølv | 2016/17 | Sprintcupen |
| Bronse | 2015/16 | Sprintcupen |
| Sølv | 2014 | Sprintcupen |
| Bronse | 2013 | Sprintcupen |
| Gull | 2013 | Ungdomscupen |
| Gull | 2012 | Ungdomscupen |
| Sølv | 2011 | Ungdomscupen |

**Morten Eide Pedersen** (født 18. desember 1987 på Lillehammer) er en norsk langrennsløper.

Han har ett NM-gull, i stafett fra NM på ski 2009, og har de siste årene konkurrert i langløpserien Ski Classics, der han kom på tredjeplass sammenlagt i Ski Classics 2017/18, og kom på andreplass i sprintcupen under Ski Classics 2014 og Ski Classics 2016/17. 

Han en bror til Bjørn Eide Pedersen, som også går langrenn, og har flere medaljer fra Special Olympics.

Idrettskarriere
---------------

Pedersen debuterte i Skandinavisk Cup i januar 2007, med en 144.-plass på 15 km klassisk. I Skandinavisk Cup 2007/08 fikk han en 53.-plass og en 89.-plass, og han fikk sine første poeng i Skandinavisk Cup i desember 2008, da han kom på 19.-plass på 15 km klassisk på Lygna. Han fikk til sammen 14 poeng i Skandinavisk Cup 2008/09, og kom på delt 89.-plass sammenlagt. Under Norgesmesterskapet på ski 2009 kom han på 15.-plass på sprinten, 20.-plass på 30 km skiathlon og 62.-plass på femmila, og fikk gull på stafetten sammen med Espen Harald Bjerke og Tore Ruud Hofstad.

Han fikk en 13.-plass som beste resultat i Skandinavisk Cup 2009/10, og endte på delt 77.-plass med 28 poeng. Han deltok i langløpet American Birkebeiner i 2010, og kom der på fjerdeplass, og han kom på 26.-plass på femmila under NM på ski 2010. I Skandinavisk Cup 2010/11 ble hans beste plassering en 16.-plass i Torsby, og han kom på delt 77.-plass med 20 poeng. Han kom på 14.-plass i König Ludwig Lauf og 43.-plass i Birkebeinerrennet, og kom på 27.-plass totalt og andreplass i ungdomscupen i Ski Classics 2011, bak Anton Sjöholm.

I NM på ski 2012 kom han på 18.-plass på 15 km fri teknikk og 23.-plass på 30 km skiathlon. I Ski Classics 2012 ble hans beste plassering 10.-plass i Birkebeinerrennet, og han vant han ungdomscupen, og kom på åttendeplass i sprintcupen og 21.-plass sammenlagt. Han deltok også i Skandinavisk Cup 2011/12, men fikk ingen poeng i denne cupen. Han kom på åttendeplass på femmila under NM på ski 2013, og med sjetteplass i Birkebeinerrennet og König Ludwig Lauf i 2013 kom han på niendeplass sammenlagt i Ski Classics 2013, og han vant ungdomscupen og kom på tredjeplass i sprintcupen i Ski Classics denne sesongen.

Hans beste plassering i Ski Classics 2014 var en 14.-plass i König Ludwig Lauf, og han kom på 23.-plass sammenlagt og andreplass i sprintcupen, bak John Kristian Dahl. Han deltok i NM på ski 2014 i Molde, og kom der på 29.-plass på 15 km klassisk og 38.-plass på 30 km skiathlon. Han fikk 13 poeng i Skandinavisk Cup 2013/14, og endte på delt 84.-plass.

Ski Classics 2014/15 ble hans gjennombrudd i Ski Classics, da han kom på tredjeplass i prologen og vant Jizerská padesátka, og endte på femteplass totalt. I Ski Classics 2015/16 fikk han én tredjeplass (La Diagonela) og to fjerdeplasser, og endte på sjetteplass totalt. I Skandinavisk Cup 2015/16 kom han på 62.-plass med 24 poeng. Han vant på nytt Jizerská padesátka i 2017, og kom på tredjeplass i Marcialonga og Toblach–Cortina, og endte på femteplass i Ski Classics 2016/17. Han kom på andreplass i sprintcupen i Ski Classics denne sesongen, bak Andreas Nygaard. 

Han vant Jizerská padesátka for tredje gang i 2018, og kom på tredjeplass sammenlagt i Ski Classics 2017/18.

Resultatoversikt
----------------

### Seire i Ski Classics-renn

| Nr. | Dato | Sted | Renn | Disiplin |
| --- | --- | --- | --- | --- |
| 1. | 11. januar 2015 | Tsjekkias flagg Bedřichov | Jizerská padesátka | 44 km klassisk fellesstart |
| 2. | 19. februar 2017 | Tsjekkias flagg Bedřichov | Jizerská padesátka | 50 km klassisk fellesstart |
| 3. | 18. februar 2018 | Tsjekkias flagg Bedřichov | Jizerská padesátka | 50 km klassisk fellesstart |

### Resultater i Ski Classics sammenlagt

| Sesong | Lag | Sammenlagt | Sprint | Ungdomscupen | Lag |
| --- | --- | --- | --- | --- | --- |
| Poeng | Plass | Poeng | Plass | Poeng | Plass | Poeng | Plass |
| 2011 | Team Birken | 4 | 27. | 0 | - | 4 | 2. | 55 | 10. |
| 2012 | Team Birken | 162 | 21. | 33 | 8. | 162 | 1. | 622 | 6. |
| 2013 | Team Coop | 290 | 9. | 65 | 3. | 290 | 1. | 2125 | 2. |
| 2014 | Team Coop | 161 | 23. | 160 | 2. | - | - | 1672 | 3. |
| 2014/15 | Team Coop | 646 | 5. | 10 | 19. | - | - | 2725 | 3. |
| 2015/16 | Team ExSpirit | 789 | 6. | 150 | 3. | - | - | 3328 | 3. |
| 2016/17 | Team BN Bank | 1208 | 5. | 181 | 2. | - | - | 2521 | 5. |
| 2017/18 | Team BN Bank | 1140 | 3. | 80 | 8. | - | - | 891 | 7. |

Referanser
----------

1. ↑  NRK.no - *Bjørn (32) fikk full uttelling etter brorens råd - herjet i Special Olympics*, besøkt 12. januar 2019.
2. 1 2 3  FIS - *Morten Eide Pedersen - Results*, besøkt 12. januar 2018.
3. 1 2  Visma Ski Classics - *Standings 2011* Arkivert 14. desember 2019 hos Wayback Machine. besøkt 12. januar 2018.
4. ↑  FIS - *Scandinavian Cup 2014*, besøkt 13. januar 2018.

Eksterne lenker
---------------

* (en) Morten Eide Pedersen – FIS (langrenn) Rediger på Wikidata
* Visma Ski Classics - Morten Eide Pedersen Arkivert 13. januar 2019 hos Wayback Machine.